
Additív gyártási technológia vizsgálata: a lézer-szinterezéses 3D nyomtatásról

Kulcsszavak: Additív gyártás, anyagvizsgálat, 3D nyomtatás, fémnyomtatás
A dolgozat témája a lézerszinterezéses 3D nyomtatással készült szerszámok vizsgálata, különös tekintettel az additív gyártás technológiájára és annak alkalmazhatóságára. A dolgozat központi célja a technológia előnyeinek és hátrányainak bemutatása, valamint a különböző gyártási folyamatok hatékonyságának és gazdaságosságának összehasonlítása.
A kutatás tárgyát képező ferdepályás kilökő szerszám hibájának megoldására a 3D nyomtatás nyújtott alternatívát, amely lehetőséget adott a bonyolult geometriák egyszerűbb kialakítására. Az elvégzett gyártási és vizsgálati kísérletek során dokumentálásra került a 18Ni300 maraging acél alkalmazásának előnyei a porágyas technológiában.
A szakdolgozat részletesen ismerteti a lézerszinterezés technológiáját, különös tekintettel a LUMEX Avance 25 gép működésére és jellemzőire. Bemutatja a gyártás során alkalmazható eljárásokat és a fémporok előkészítésének kritikus lépéseit. Az anyagvizsgálatok során végzett szakító- és ütőpróbák eredményei vizsgálja, hogy az additív gyártás modern technológiaként képes lehet-e megfelelni a szigorú mechanikai és minőségi elvárásoknak.
Összességében a dolgozat megállapítja, hogy az additív gyártás hatékony alternatívát nyújthat a hagyományos eljárások mellett, különösen olyan projektek esetén, ahol a geometriai komplexitás és a rugalmasság kiemelten fontos szerepet játszik. A kutatás hozzájárulhat a gyártási folyamatok további optimalizálásához és az iparban való szélesebb körű alkalmazásához.



